ভিনদেশী ভাষা, ভিনদেশী সংস্কৃতির সঙ্গে মানিয়ে নেওয়ার পাশাপাশি চলে উপার্জনের পথ খুঁজে ফেরা। হাড়ভাঙ্গা পরিশ্রমের মাঝে সামান্য অবসর উপভোগ করার সুযোগ থাকে না তাদের। তবু বেঁচে থাকতে হবে। হাজার মাইল দূরে থাকলেও তাদের মন পড়ে রয় দেশে। প্রিয় জন্মভুমি, প্রিয়তমা কিংবা পরিবারের সদস্যদের এক ঝলক দেখার জন্য মন কাঁদে। আর ঠিক এমন সময় জ্ঞাতী ভাইদের সঙ্গে দুঃখ ভাগাভাগি করে চলেন প্রবাসীরা। স্মৃতি রোমস্থন, আড্ডা কিংবা হৃদয় ছুঁয়ে যাওয়া গান গেয়ে দুঃখ ভোলার বিনোদন আওড়াতে থাকেন তারা। এমনই এক গান সম্প্রতি সামাজিক যোগাযোগ মাধ্যম ফেসবুকে ভাইরাল হয়েছে।